एक कर्मी के जिम्मे कई काम, नहीं करने पर दिया जाएगा कंपल्सरी रिटायरमेंट
इस्पातउद्योग लगातार घाटे में चल रहा है। इससे उबरने के लिए सेल ने कई तरकीब अपनाई। सेल कर्मियों और अधिकारियों की सुविधाओं में लगातार कटौती की गई। इसके बाद सेल ने घाटा पाटने के लिए उत्पादकता बढ़ाने पर जोर दिया है। इसके तहत एक-एक कर्मी से कई काम लेने पर विचार हो रहा है। बीएसएल सूत्रों के अनुसार एक कर्मियों को अब कई काम करने होंगे। इससे जी चुराने वाले कर्मियों को कंपल्सरी रिटायरमेंट स्कीम के तहत सेवानिवृत्त कर दिया जाएगा।
यह है योजना
कार्यप्रणालीको बेहतर करने के लिए स्थायी कर्मचारियों के साथ ठेका कर्मचारियों की भी प्रोडक्टिविटी को बढ़ाना, विभिन्न प्रकार के वर्कशॉप का आयोजन विभिन्न विभागों में करना, ठेका कर्मियों और वेंडरों के लिए मंथन सत्र का आयोजन करना, कम मैन पावर में ज्यादा काम करना, वरीय अधिकारियों द्वारा निश्चित समय पर समीक्षा करना, स्किल पावर को बढ़ाना, कार्यप्रणाली में बदलाव, सिस्टम में कमी लाना, बहुकार्य प्रणाली, तकनीक का अविष्कार आदि शामिल हैं।
कर्मियों की संख्या 40 हजार से 16 हजार हुई
बीएसएलके एक वरीय अधिकारी ने बताया कि 80 के दशक में बीएसएल में करीब 40 हजार कर्मचारी थे। ज्यादा संख्या में सेवानिवृत्ति होने और बहाली कम होने के कारण अब यहां कर्मचारियों की संख्या 16 हजार पर गई है। कम मैन पावर के कारण उत्पादन प्रभावित हो इसलिए बीएसएल में करीब 10 हजार ठेका श्रमिकों से भी काम लिया जा रहा है। लेकिन बीएसएल में काम में लापरवाही करने वाले कर्मियों की संख्या भी कम नहीं है।
hin_Deva hin_Deva hin_Deva hin_Deva hin_Deva hin_Deva